
1. [bookmark: _gjdgxs]BEVEZETÉS
A Főtaxi Autóközlekedési és Szolgáltató Zártkörűen Működő Részvénytársaság (1087 Budapest, Kerepesi út 15., adószáma: 10873498-2-42), kiemelt figyelmet fordít a tisztességes, átlátható és jogszerű adatkezelés biztosítására. A Társaság elkötelezett az Európai Unió Általános Adatvédelmi Rendeletében (továbbiakban: „GDPR”) meghatározott valamennyi adatkezelési követelménynek történő megfelelés mellett.
A Főtaxi Autóközlekedési és Szolgáltató Zártkörűen Működő Részvénytársaság a fuvarszervezői szolgáltatás teljesítése során a személyes adatok kezelésére vonatkozó elveit és gyakorlatát, az adatkezelés célját, jogalapját és időtartamát, valamint az adatkezelésben érintett személyek jogai gyakorlásának módját és lehetőségeit továbbá a jogorvoslati lehetőségeket a jelen tájékoztatóban foglalja össze. 

A működése során rögzített személyes adatokat az adatkezelő bizalmasan, a nemzeti és tagállami adatvédelmi jogszabályokkal összhangban, a jelen adatkezelési tájékoztatóban leírtak szerint kezeli.  Főtaxi Zrt.  kötelezi magát, hogy gondoskodik az adatok biztonságáról, megteszi továbbá azokat a technikai intézkedéseket, amelyek biztosítják, hogy a felvett, tárolt, illetve kezelt adatok védettek legyenek, illetőleg mindent megtesz annak érdekében, hogy megakadályozza azok megsemmisülését, jogosulatlan felhasználását és jogosulatlan megváltoztatását. Kötelezi magát arra is, hogy minden olyan harmadik felet felhív az ez irányú kötelezettségeinek teljesítésére, akiknek az adatokat esetlegesen továbbítja vagy átadja.
 
1.1. [bookmark: _30j0zll]AZ ADATKEZELŐ ÉS ELÉRHETŐSÉGEI:

Az adatkezelő neve: Főtaxi Zrt.  (a továbbiakban: „Adatkezelő”)
Székhelye: 1087 Budapest, Kerepesi út 15.
Postacíme: 1087 Budapest, Kerepesi út 15.
E-mail címe: titkarsag.fotaxi@fotaxi.hu
Telefonszáma:  +36 1 422 2104


1.2. [bookmark: _1fob9te]AZ ADATVÉDELMI TISZTVISELŐ ELÉRHETŐSÉGEI:

Név: Kiss Melinda 
Cím: 1087 Budapest, Kerepesi út 15.
E-mail: kiss.melinda@fotaxi.hu 
Telefon: +36 202950012

2. [bookmark: _3znysh7]FOGALOM MEGHATÁROZÁSOK
1. „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

2. „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közléstovábbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

3. „adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

4.  „adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

5. „címzett”: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;

6. „az érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

7. „adatvédelmi incidens”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

8. „profilalkotás”: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják.

3. [bookmark: _2et92p0]A SZEMÉLYES ADATOK KEZELÉSÉRE VONATKOZÓ ELVEK
A személyes adatok:

3.1. kezelését jogszerűen és tisztességesen, valamint az érintett számára átlátható módon kell végezni („jogszerűség, tisztességes eljárás és átláthatóság”);

3.2. gyűjtése csak meghatározott, egyértelmű és jogszerű célból történjen, és azokat ne kezeljék ezekkel a célokkal össze nem egyeztethető módon; nem minősül az eredeti céllal össze nem egyeztethetőnek a közérdekű archiválás céljából, tudományos és történelmi kutatási célból vagy statisztikai célból történő további adatkezelés („célhoz kötöttség”);

3.3. az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk („adattakarékosság”);

3.4. pontosnak és szükség esetén naprakésznek kell lenniük; minden észszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék („pontosság”);

3.5. tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé; a személyes adatok ennél hosszabb ideig történő tárolására csak akkor kerülhet sor, amennyiben a személyes adatok kezelésére közérdekű archiválás céljából, tudományos és történelmi kutatási célból vagy statisztikai célból kerül majd sor, az e rendeletben az érintettek jogainak és szabadságainak védelme érdekében előírt megfelelő technikai és szervezési intézkedések végrehajtására is figyelemmel („korlátozott tárolhatóság”);

3.6. kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve („integritás és bizalmas jelleg”).

Az adatkezelő felelős a fentiek megfelelésért, továbbá képesnek kell lennie e megfelelés igazolására („elszámoltathatóság”).

Az adatkezelő a megadott személyes adatokat a jelen adatkezelési szabályzatban foglalt céloktól eltérő célokra nem használhatja fel. Adatkezelő a neki megadott személyes adatokat nem ellenőrzi. A megadott adatok megfelelőségéért kizárólag az azt megadó személy (a továbbiakban: Érintett) felel. 

A jelen adatkezelési szabályzatban foglalt eseteken túl a személyes adatok továbbítására kizárólag törvényben kötelezően meghatározott esetben, illetve az érintett személy hozzájárulása alapján kerülhet sor.

4. [bookmark: _tyjcwt][bookmark: _3dy6vkm]EGYES ADATKEZELÉSEK A SZOLGÁLTATÁSI SZERZŐDÉS VONATKOZÁSÁBAN

Az adatgyűjtés ténye, a kezelt adatok köre és az adatkezelés célja, jogalapja:

	Nyilvántartott adattípus
	Az adatkezelés célja
	Az adatkezelés jogalapja

	A fuvarfeladatból adódó adatmegőrzés:
- utas neve,
- a rendelés felvételének időpontját,
- az utas felvételének helyét,
- a célállomását/ úticél,
- szolgáltatás teljesítésének kezdő és befejező időpontját,
- a személytaxi-szolgáltatást teljesítő járművezető nevét,
- a személytaxi-szolgáltatást teljesítő jármű rendszámát, valamint
- a személytaxi-szolgáltatást teljesítő járművet üzemben tartó vállalkozás nevét, székhelyét,
- telefonos megrendelés esetén a telefonáló hangja.

	szolgáltatást igénybe vevők jogainak védelme, valamint a személytaxi-szolgáltatási és a diszpécserszolgáltatási tevékenység jogszerű végzésének utólagos ellenőrizhetősége
	jogszabályi kötelezettség 

	Fuvarhoz kapcsolódó többletadatok:
-utas telefonszáma,
-megrendelő neve
-megrendelő telefonszáma
-az utas felvételének helye és célállomása közötti útvonal
- fizetési mód

	A szolgáltatási szerződésből eredő jogok gyakorlása, kötelezettségek, a személyszállítási szolgáltatás teljesítése.
	az érintett hozzájárulása 

	Mobilapplikációban megadott többletadatok:
- telefonszám
- e-mail cím
- rendelési kód (szerződéses ügyfél esetén)
- a felhasználó földrajzi helyzete (a mobiltelefon által megadott GPS-koordináták)
- rendelést leadó telefonkészülék IMEI kódja
- fizetési adatok
-app user ID

	A szolgáltatási szerződésből eredő jogok gyakorlása, kötelezettségek, a személyszállítási szolgáltatás teljesítése.
	az érintett hozzájárulása 

	E-card felületen beállított adatok:
- felhasználó név és jelszó,
- telefonszám, 
- e-card adatai /sorszám, PIN, költséghely, kártyahasználó neve/
	A szolgáltatási szerződésből eredő jogok gyakorlása, kötelezettségek, a személyszállítási szolgáltatás teljesítése.
	Szerződéses kötelezettségek teljesítése







	- név
- e-mail cím
- telefonszám
- app user ID
- rendelési cím
-kuponra, push üzenetre, e-mailre, SMS-re vagy kampányra adott reakció
-kuponkód, kampányazonosító, kuponbeváltás ténye, kampányaktivitás
-IP-cím, böngésző- és eszközinformáció
-weboldali vagy appos eseménymérés: oldalmegtekintés, kattintás, kampányforrás, konverziós esemény
	marketing célú megkeresések, ügyfélszegmentálás, kampánykommunikáció, kampányeredmények mérése, konverziómérés, pixel, remarketing, célzott online hirdetések
	az érintett hozzájárulása

	- app / online azonosító, user ID, eszközazonosító, hirdetési azonosító
- IP-cím, böngésző- és eszközinformáció, operációs rendszer, appverzió
- apphasználati események: letöltés, regisztráció, aktivitás, rendelés indítása, kattintás, konverzió, aktív / inaktív státusz
- app értékelés, visszajelzés, kampányforrás szerinti teljesülési adat
- telefonszám és / vagy e-mail cím, amennyiben riport, kampányazonosítás vagy appfelhasználói összekapcsolás ehhez kötött
	Apphasználati és appanalitikai riportok, app teljesítménymérés, ügyfélút- és kampánymérés készítése
	az érintett hozzájárulása



A Főtaxi Zrt.-vel szerződésben álló taxis személyszállítóknál közvetlenül, a taxiállomáson várakozó személytaxiba utazási céllal történő beszállással, a szabad jelzéssel közlekedő személytaxi megállításával vagy a szabad jelzéssel várakozó személytaxiba beszállással történő szolgáltatás esetén adatkezelés kizárólag abban az esetben történik, ha az utas a Főtaxi Zrt. feltölthető pre-paid kártyáját használja, avagy a Főtaxi Zrt. és annak partnerei szerinti szerződésre hivatkozik (pl. a Főtaxi által a rendelkezésére bocsátott taxikártyával fizet).

Az adatkezelés a személyszállítással összefüggésben az adatkezelő jogos érdekének érvényesítése érdekében szükséges lehet különböző jogi, személyzeti, adminisztratív és ügyviteli célok érdekében. A jogos érdeken alapuló adatkezelésre kizárólag abban az esetben kerülhet sor, amennyiben az érdekmérlegelési teszt alapján megállapítható, hogy az adott célokból történő adatkezeléshez az adatkezelőnek jogos érdeke fűződik, és ezzel együtt nem sérülnek aránytalanul az érintettek érdekei vagy alapvető jogai és szabadságai. 

4.1. Az adatkezelésben érintettek köre: Az adatkezelővel szerződő fél; a szerződő fél által feljogosított, személyszállítási szolgáltatást igénybevevő személy.

4.2. Az adatkezelés időtartama, az adatok törlésének határideje: 
[bookmark: _Hlk139358199][bookmark: _Hlk164691146]Adatkezelő a személyszállítási szolgáltatásokról szóló 2012. évi XLI. törvény 12.§ (12) bekezdése értelmében a személytaxi-szolgáltatást közvetítő és szervező szolgálat a személyszállító szolgáltatást igénybe vevők jogainak védelme, valamint a személytaxi-szolgáltatási és a diszpécserszolgáltatási tevékenység jogszerű végzésének utólagos ellenőrizhetősége céljából a megrendeléseket – függetlenül a megrendelés formájától – rögzíti, 12.§ (11) bekezdés szerinti adatokat (lásd. 4. pont táblázat: fuvarfeladatból adódó adatmegőrzés) a megrendelést követő három hónapig megőrzi, valamint azt a személygépkocsival díj ellenében végzett közúti személyszállításról szóló kormányrendeletben meghatározott, ellenőrzésre jogosult hatóság felhívására rendelkezésére bocsátja.
[bookmark: _Hlk111038538]Adatkezelő minőségbiztosítási okokból a 2012. évi XLI. törvény 12.§ (11) bekezdésben nem meghatározott adatokat a lehetséges panaszból származó jogi igények elévülési idejének végéig őrzi meg.

A weboldalon, illetve a Főtaxi applikációjában a felhasználó által kötelezően vagy az önként megadott adatokat addig tároljuk, amíg a felhasználó nem kezdeményezi regisztrációjának törlését, azaz az adatkezeléshez adott hozzájárulását vissza nem vonja. A felhasználó által kezdeményezett regisztrációjának törlése során az adatkezelő legkésőbb 5 munkanapon belül törli a felhasználó által korábban megadott adatot, kivéve, ha azok megőrzést jogszabályi kötelezettség írja elő (pl.: számviteli célból), illetve, ha az adatkezelő jogos érdeke miatt (pl. panaszkezelési célból vagy csalás megelőzése céljából) szükséges.

A megrendeléssel kapcsolatos dokumentumot, üzleti levelezést a teljesítést követően a lehetséges panaszból származó jogi igények elévülési idejének végéig őrzünk meg.

A szerződésekkel összefüggésben kiállított számlákat adatkezelő (a számvitelről szóló 2000. évi C. törvény 169. § (2) bekezdése alapján) 8 évig tárolja, azt követően megsemmisíti vagy anonimizálja. 

Amennyiben a tárolási időn belül hatósági vagy bírósági eljárás indul vagy az elévülés egyéb okból megszakad az érintett szerződésekből eredő jogok és kötelezettségek érvényesítésére, úgy a tárolási idő ezen eljárás jogerős befejezéséig tart, ideértve valamennyi jogorvoslati lehetőség kimerítését is, illetve az elévülés idejének végéig. 

4.3. Az adatok megismerésére jogosult lehetséges adatkezelők személye, a személyes adatok címzettjei: 
A személyes adatokat elsődlegesen az adatkezelő munkatársai, a számlázáshoz elengedhetetlen adatokat az adatkezelő könyvelését ellátó partner jogosult megismerni, a munka ellátásához szükséges körben és mértékben, a fenti alapelvek tiszteletben tartásával.  Az e-card felületen beállított, illetve oda beérkező adatokhoz a Főtaxi Zrt. részéről értékesítési vezető, az értékesítési vezető helyettes, az értékesítési asszisztens, a taxi-szolgáltatási vezető és az ügyfélszolgálati csoportvezető férhet hozzá.

4.4. Személyre szabott ajánlatok, profilalkotás:
4.4.1	Adatkezelő az utazási szokások feltérképezése érdekében profilt készít, mely segít abban, hogy az érintett személyre szóló ajánlatokat kapjon. A profilalkotás segíti az Adatkezelőt, abban, hogy az utasai számára gyorsabb taxirendelést tegyen lehetővé. A profilalkotás jogalapja: az érintett hozzájárulása (GDPR 6.cikk (1) bek. a.) pont), a profilalkotáshoz az Adatkezelő a fenti táblázatban felsorolt adatok közül a fuvarfelvétel során megadott adatok közül a rendelés során leadott nevet, telefonszámot, rendelési címet használja, kezeli. A profilalkotás alapján a telefonos fuvarmegrendelések esetén az ajánlórendszer a kezelt adatok alapján az utas számára vélelmezetten legmegfelelőbb indulási címek listáját kínálja fel. Az adatszolgáltatás elmaradásának lehetséges következménye, hogy az utas nem tudja igénybe venni az automatikus rendelési címek felkínálásának kényelmi szolgáltatását.

4.4.2 Adatkezelő direktmarketing célú megkeresések, ügyfélszegmentálás és kommunikációs céljából profilt készíthet, annak érdekében, hogy az érintett személyre szóló ajánlatot kapjon. A profilalkotás jogalapja: az érintett hozzájárulása (GDPR 6.cikk (1) bek. a.) pont), mely hozzájárulás bármikor visszavonható. A profilalkotás automatizált döntéshozatal nélkül történik. A profilalkotáshoz az Adatkezelő a fenti táblázatban felsorolt adatok közül a nevet, telefonszámot, e-mail címet vagy app user ID-t, rendelési címet, kuponra, push üzenetre, e-mailre, SMS-re vagy kampányra adott reakciót használja, kezeli. Az adatszolgáltatás elmaradásának lehetséges következménye, hogy az utast nem tudja az Adatkezelő szolgáltatásaihoz kapcsolódó különleges ajánlatokról és promóciókról értesíteni. 

5. [bookmark: _1t3h5sf][bookmark: _3rdcrjn][bookmark: _26in1rg]ADATFELDOLGOZÓK (AKIK, AZ ADATKEZELŐ NEVÉBEN VÉGZIK AZ ADATKEZELÉST)

Az adatkezelő a saját adatkezelési tevékenységeinek elősegítése céljából, továbbá érintettel kötött szerződés-, illetve a jogszabályok által támasztott kötelezettségeinek teljesítése érdekében adatfeldolgozókat vesz igénybe.

Az adatkezelő nagy hangsúlyt fektet arra, hogy kizárólag olyan adatfeldolgozókat vegyen igénybe, akik vagy amelyek megfelelő garanciákat nyújtanak az adatkezelés nemzeti és tagállami jogszabályokban foglalt követelményeinek való megfelelését és az érintettek jogainak védelmét biztosító, megfelelő technikai és szervezési intézkedések végrehajtására.

Az adatfeldolgozó és bármely, az adatkezelő vagy az adatfeldolgozó irányítása alatt eljáró, a személyes adatokhoz hozzáféréssel rendelkező személy a jelen szabályzatban foglalt személyes adatokat kizárólag az adatkezelő utasításának megfelelően kezeli.

Az adatfeldolgozó tevékenységeiért az adatkezelő jogi felelősséggel tartozik. Az adatfeldolgozó csak abban az esetben tartozik felelősséggel az adatkezelés által okozott károkért, ha nem tartotta be a jogszabályokban meghatározott, kifejezetten az adatfeldolgozókat terhelő kötelezettségeket, vagy ha az adatkezelő jogszerű utasításait figyelmen kívül hagyta, vagy azokkal ellentétesen járt el. Az adatfeldolgozónak az adatok kezelését érintően érdemi döntéshozatala nincsen. Adatfeldolgozónak minősülnek a taxi személyszállítást teljesítő személytaxis vállalkozók is. Tekintettel a taxi személyszállítást teljesítő személytaxis vállalkozók számára, franchise partnereink nem jelen dokumentum 5. pontjában kerülnek feltüntetésre, a taxis személyszolgáltatást teljesítő személytaxis vállalkozók listáját jelen dokumentum 1. számú melléklete tartalmazza. Főtaxi kötelezi magát, hogy a jelen tájékoztatóban nem szereplő adatfeldolgozók listáját havonta felülvizsgálja, szükség esetén frissíti, módosítja. Az adatfeldolgozók fluktuációja nem teszi lehetővé, hogy a Főtaxi honlapján közzé tegye aktuális listáját, az 1. számú mellékletet a Főtaxi székhelyén meg lehet tekinteni, illetve erre irányuló írásbeli megkeresés esetén a Főtaxi azt a megkereső részére megküldi.
Társaságunk az adatfeldolgozókkal kapcsolatban további, részletesebb felvilágosítást az érintettek részére az 1.1., illetve az 1.2. pontban megadott elérhetőségre küldött írásbeli megkeresése alapján nyújt.

 Az adatfeldolgozók a 4. pontban meghatározott tárolási idők figyelembevételével kezelik az adatokat. 

5.1. [bookmark: _lnxbz9]AZ EGYES ADATFELDOLGOZÓK:

5.1.1. Könyvelési feladatok, számlázás

· [bookmark: _Hlk520969539]Adatfeldolgozó által ellátott tevékenység: Számviteli, pénzügyi, adózási feladatok, számlázás, a szolgáltatási szerződésekből eredő kintlévőségek kezelése.

· Adatfeldolgozó megnevezése és elérhetősége: 
Név: 	Lexholding ZRt. 
Cím: 	1027 Budapest, Csalogány utca 23.

· A kezelt adatok köre: A Főtaxi Zrt.-vel szerződéses kapcsolatban állók neve, számlázási neve, számlázási címe; a teljesítésigazolásokban ezen túlmenően esetlegesen hozzákerülő személyes adatok. 

· Az érintettek köre: A Főtaxi Zrt.-vel szerződő felek. 

· Az adatkezelés célja: könyvelési feladatok ellátása, az adójogszabályokban előírt jogszabályi kötelezettségek teljesítése. 

5.1.2. Szoftverfejlesztési és üzemeltetési szolgáltatás

· Adatfeldolgozó által ellátott tevékenység: a Budapesti Közlekedési Központ által minősített címkiadó szoftver, a Taxi Driver működtetése, valamint működéséhez szükséges fejlesztések elvégzése. 

· Adatfeldolgozó megnevezése és elérhetősége:
Név:	FTX Support Kft.
Cím:	1134 Budapest, Kassák Lajos utca 67/A 8. em. 3.

· A kezelt adatok köre: A Taxi Driver alkalmazásban megjelenő személyes adatok 

· Az érintettek köre: a Megrendelő, a személyszállítási szolgáltatás igénybevevők, illetve a Megrendelő által kapcsolattartóként megjelöltek. 

· Az adatkezelés célja: A Taxi Driver szoftver működtetéséhez szükséges fejlesztések elvégzése, háttér tárhely biztosítása a megfelelő működés biztosítása érdekében

5.1.3. Szoftverfejlesztési és üzemeltetési szolgáltatás

· Adatfeldolgozó által ellátott tevékenység: a RobotDiszpécser működtetése, valamint működéséhez szükséges fejlesztések elvégzése. 

· Adatfeldolgozó megnevezése és elérhetősége:
Név:	NERD DEVELOPMENTS Zártkörűen Működő Részvénytársaság
Cím:	1113 Budapest, Ábel Jenő utca 23. 2. em. 2.

· A kezelt adatok köre: A RobotDiszpécser működtetéséhez a rendelést leadó személy neve, a telefonszáma, illetve a rendelési cím. 

· Az érintettek köre: a Megrendelő, a személyszállítási szolgáltatás igénybevevők, illetve a Megrendelő által kapcsolattartóként megjelöltek. 

· Az adatkezelés célja: a RobotDiszpécser működtetése, fejlesztése. 


5.1.4. Marketingszolgáltatás, Közösségi médiaplatformok kezelése

· Adatfeldolgozó által ellátott tevékenység: a Társaság marketingtevékenységének ellátása, illetve a Főtaxi Facebook oldalának (továbbiakban: FB), Instagram, Tiktok oldalának, valamint YouTube csatornáinak kezelése. 

· Adatfeldolgozó megnevezése és elérhetősége:
Név:	Lexholding ZRt. 
Cím:	1027 Budapest, Csalogány u. 23.

· A kezelt adatok köre: a Közösségi platformok kezelése során a Szerződésben meghatározott tevékenység ellátásához, szolgáltatás nyújtásához szorosan kapcsolódó adatkezelés körében az Adatfeldolgozó által megismerhető, és kezelhető összes, előre pontosan nem meghatározható személyes adat. A személyes adatok lehetnek különösen, de nem kizárólagosan: Azonosítási és kapcsolattartási adatok (név, cím, telefon, e-mail cím, stb.); a Főtaxi közösségi platformjait követők személyes jellemzői (adatlapon megadott adatok, pl.: életkor, nem, családi állapot, stb.)

· Az érintettek köre: a Közösségi platformok kezelése során a Szerződésben meghatározott tevékenység ellátásához, szolgáltatás nyújtásához szorosan kapcsolódó adatkezeléssel érintett összes, előre pontosan nem meghatározható természetes személy, ideértve az egyéni vállalkozókat is. Az érintettek lehetnek különösen, de nem kizárólagosan: Adatkezelő közösségi platformjait követő személyek; Adatkezelő ügyfelei, potenciális ügyfelei.

· Az adatkezelés célja: Adatkezelő ügyfeleinek, valamint potenciális ügyfeleinek tájékoztatása. 


5.1.5. Marketingszolgáltatás, Közösségi médiaplatformok kezelése

· [bookmark: _Hlk164691219]Adatfeldolgozó által ellátott tevékenység: A Főtaxi Facebook oldalának (továbbiakban: FB) és Instagram oldalának, valamint YouTube csatornáinak kezelése.

· Adatfeldolgozó megnevezése és elérhetősége:
Név:	HAPPY WEDDING COMPANY Kft.
Cím:	2100 Gödöllő, Móricz Zsigmond utca 5.

· A kezelt adatok köre: a Szerződésben meghatározott tevékenység ellátásához, szolgáltatás nyújtásához szorosan kapcsolódó adatkezelés körében az Adatfeldolgozó által megismerhető, és kezelhető összes, előre pontosan nem meghatározható személyes adat. A személyes adatok lehetnek különösen, de nem kizárólagosan: Azonosítási és kapcsolattartási adatok (név, cím, telefon, e-mail cím, stb.); a Főtaxi közösségi platformjait követők személyes jellemzői (adatlapon megadott adatok, pl.: életkor, nem, családi állapot, stb.)

· Az érintettek köre: a Szerződésben meghatározott tevékenység ellátásához, szolgáltatás nyújtásához szorosan kapcsolódó adatkezeléssel érintett összes, előre pontosan nem meghatározható természetes személy, ideértve az egyéni vállalkozókat is. Az érintettek lehetnek különösen, de nem kizárólagosan: Adatkezelő közösségi platformjait követő személyek; Adatkezelő ügyfelei, potenciális ügyfelei.

· Az adatkezelés célja: Adatkezelő ügyfeleinek, valamint potenciális ügyfeleinek tájékoztatása. 

5.1.6. Marketingszolgáltatás

· Adatfeldolgozó által ellátott tevékenység: A Főtaxi Applikációjával összefüggésben Marketingszolgáltatás - push üzenet kommunikáció, kampánymenedzsment
 
· Adatfeldolgozó megnevezése és elérhetősége:
Név:	Overlapp Kft.
Cím:	9012 Győr, Halász Ödön utca 8. földszint 10. ajtó

· A kezelt adatok köre: a Szerződésben meghatározott tevékenység ellátásához, szolgáltatás nyújtásához szorosan kapcsolódó adatkezelés körében az Adatfeldolgozó által megismerhető, és kezelhető összes, előre pontosan nem meghatározható személyes adat. A személyes adatok lehetnek különösen, de nem kizárólagosan: alkalmazás használattal kapcsolatos adatokat, illetve általános készülékkel kapcsolatos adatokat (device ID, használt készülék típusa, operációs rendszer, használt alkalmazás verzió, képernyő felbontása, push token (ez a push kiküldéshez használt App Store vagy Google Play által generált alkalmazás specifikus azonosító), alkalmazáson belüli aktivitás:  gombra kattintás (pl. taxi rendelés), képernyő megtekintése (pl. profil oldal megtekintése), aktuálisan beállított fizetési mód, stb.)

· Az érintettek köre: a Főtaxi applikáció felhasználók

· Az adatkezelés célja: App store és a Google play felületeket javítása, az applikációt letöltők számának növekedésé érdekében.

5.1.7. Üzemeltetési szolgáltatás

· Adatfeldolgozó által ellátott tevékenység: beérkező hívások emberi beavatkozás nélkül fogadása

· Adatfeldolgozó megnevezése és elérhetősége: 
	Név: 	VM Telecom, s.r.o., 
	Cím:	Panenská 8, 811 03 Bratislava, Slovakia 

· A kezelt adatok köre: megrendelő telefonszáma, a hívás hanganyaga, illetve ennek szöveges leirata, valamint az ebből képzett kiállási cím

· Az adatkezelés célja: telefonos taxi rendelés kiszolgálása

5.1.8.  Üzemeltetési szolgáltatás

· Adatfeldolgozó által ellátott tevékenység: telefon alközpont és híváskezelő rendszer karbantartása és fejlesztése

· Adatfeldolgozó megnevezése és elérhetősége: 
	Név:	Nifrodne Kft.
	Cím: 	2310 Szigetszentmiklós, Paprika utca 4 

· A kezelt adatok köre: megrendelő telefonszáma, taxis telefonszáma és a hívás hanganyaga

· Az adatkezelés célja: telefonos taxi rendelés kiszolgálása, utas-taxis hívásösszekapcsolás, minőségbiztosítás (hívásrögzítés által)


[bookmark: _1ksv4uv][bookmark: _44sinio]A Társaság jogszabályi kötelezettség vagy hatósági megkeresés alapján köteles lehet bizonyos adatokat átadni az arra jogosult hatóságoknak (például a rendőrségnek). Adatvédelmi incidens esetén, azaz amikor az általunk kezelt adatok véletlenül vagy jogellenesen megsemmisülnek, elvesznek, megváltoznak, jogosulatlanul közlik őket harmadik személlyel, vagy jogosulatlanul hozzáfér valaki, bizonyos adatoknak az adatvédelmi hatóság részére történő átadása válhat szükségessé. A Társaság a hatóságok részére – amennyiben a hatóság a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

Az Adatkezelő az alkalmazandó jogszabályoknak megfelelően, valamint amennyiben az érintett ehhez hozzájárult, illetve az adatkezelésre egyéb jogszerű jogalap áll rendelkezésre, személyes adatok egy korlátozott körét – például e-mail-címet – promóciós, marketing- és stratégiai partnerei részére továbbíthatja abból a célból, hogy tájékoztatást nyújtsanak Adatkezelő promóciós eseményeiről, valamint olyan termékeivel és szolgáltatásaival kapcsolatos marketingkommunikációt küldjenek, amelyek az érintettek érdeklődését felkelthetik.

5.2. Online hirdetési, analitikai és közösségimédia-platformok igénybevétele

Az Adatkezelő szolgáltatásainak népszerűsítése, marketingkampányainak megtervezése, célzása és eredményességének mérése, továbbá a felhasználói viselkedés és az alkalmazás használatának elemzése érdekében online hirdetési, analitikai és közösségimédia-platformokat vehet igénybe. Ilyen szolgáltatók lehetnek különösen a Meta Platforms Ireland Limited által üzemeltetett Facebook és Instagram, a Google szolgáltatásai, valamint a TikTok platformja.

Az adatkezelés keretében – az alkalmazott szolgáltatástól és a felhasználó hozzájárulási beállításaitól függően – különösen az alábbi személyes adatok kezelhetők:
· online, alkalmazás- és felhasználói azonosítók;
· eszközazonosítók és hirdetési azonosítók;
· IP-cím;
· böngészőre, operációs rendszerre, eszköztípusra és alkalmazásverzióra vonatkozó információk;
· az alkalmazásban vagy a weboldalon végzett műveletek, így különösen oldalmegtekintések, kattintások, regisztrációk, rendelések és egyéb konverziós események;
· kampányforrásra, hirdetési interakciókra és kampányeredményekre vonatkozó adatok;
· e-mail-cím vagy telefonszám, amennyiben az Adatkezelő az érintett előzetes hozzájárulása alapján ügyféllista-alapú célközönség létrehozására vagy kampánymérésre használja azokat.

Az adatkezelés célja különösen:
· az Adatkezelő hirdetéseinek megjelenítése;
· az Adatkezelő szolgáltatásai iránt várhatóan érdeklődő felhasználók elérése;
· személyre szabott vagy célzott hirdetések megjelenítése;
· remarketingcélú közönségek létrehozása;
· kampányok, hirdetések és promóciók eredményességének mérése;
· konverziómérés, statisztikai és analitikai elemzések készítése;
· a weboldal és a mobilalkalmazás működésének, használhatóságának és teljesítményének fejlesztése.

Az adatkezelés jogalapja – a feltétlenül szükséges technikai adatkezelések kivételével – az érintett önkéntes, konkrét, megfelelő tájékoztatáson alapuló és egyértelmű hozzájárulása a GDPR 6. cikk (1) bekezdés a) pontja alapján. Az érintett a hozzájárulását bármikor visszavonhatja a weboldalon vagy az alkalmazásban elérhető adatvédelmi, süti- vagy marketingbeállítások módosításával. A hozzájárulás visszavonása nem érinti a visszavonás előtt végzett adatkezelés jogszerűségét.

A platformszolgáltatók az általuk meghatározott adatkezelések tekintetében önálló adatkezelőként, egyes adatkezelési műveletek esetében pedig az Adatkezelővel közös adatkezelőként járhatnak el. Az adott platform saját célú adatkezelésére, az adatkezelés időtartamára, az érintetti jogok gyakorlására, valamint az esetleges harmadik országba történő adattovábbításra a platformszolgáltató adatkezelési tájékoztatójában foglaltak irányadók.

Az Adatkezelő a platformok használata során kizárólag az adott adatkezelési cél eléréséhez szükséges adatokat továbbítja vagy teszi hozzáférhetővé. Amennyiben a platformszolgáltató az Európai Gazdasági Térségen kívüli országba továbbít személyes adatokat, az adattovábbításra a GDPR V. fejezetében meghatározott megfelelő garanciák alkalmazásával kerülhet sor.

Az Adatkezelő az online hirdetési és analitikai adatokat az adott platform beállításai, az érintett hozzájárulása, valamint az adatkezelés céljához szükséges idő figyelembevételével kezeli. A pontos megőrzési idő az alkalmazott platformtól, kampánytól, mérési eszköztől és az érintett adatvédelmi beállításaitól függ.

6.  AZ ÉRINTETTEK JOGAI
6.1. A hozzájárulás visszavonásához való jog

Az érintett jogosult arra, hogy a korábban az adatkezeléshez adott hozzájárulását bármikor visszavonja. Ez azonban nem érinti a visszavonás előtt, a hozzájárulás alapján végrehajtott adatkezelés jogszerűségét.

Amennyiben a személyes adatok kezelése közvetlen üzletszerzés érdekében történik, az érintett bármikor jogosult tiltakozni a személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Tiltakozás esetén a személyes adatok e célból tovább nem kezelhetők.
6.2. A tájékoztatáshoz (hozzáféréshez) való jog

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a rendeletben felsorolt információkhoz hozzáférést kapjon, ideértve a fenti rendelkezéseken alapuló profilalkotást is.

6.3. A helyesbítéshez való jog

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

6.4. Törléshez való jog („az elfeledtetéshez való jog”):

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, ha
- a személyes adatokra már nincs szükség abból a célból, amelyből azokat gyűjtötték vagy más módon kezelték;
- az Érintett visszavonja az adatkezelés alapját képező hozzájárulását, és az adatkezelésnek nincs más jogalapja;
- az Érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;
- a személyes adatokat jogellenesen kezelték;
- a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
- a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.
Az adatok törlése nem kezdeményezhető, ha az adatkezelés szükséges: a véleménynyilvánítás szabadságához és a tájékozódáshoz való jog gyakorlása céljából; a személyes adatok kezelését előíró, az Adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az Adatkezelőre ruházott közhatalmi jogosítvány gyakorlása keretében végzett feladat végrehajtása céljából; a népegészségügy területét érintő, vagy archiválási, tudományos és történelmi kutatási célból vagy statisztikai célból, közérdek alapján; vagy jogi igények előterjesztéséhez, érvényesítéséhez, illetve védelméhez.
6.5. Az adatkezelés korlátozásához való jog

Az érintett jogosult arra, hogy kérésére az adatkezelő korlátozza az adatkezelést, ha az alábbi feltételek valamelyike teljesül:
- az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
- az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
- az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.
Ha az adatkezelés korlátozás alá esik, a személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. 
6.6. Az adathordozhatósághoz való jog

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa.

6.7. A tiltakozáshoz való jog

A jogos érdeken, illetve a közhatalmi jogosítványon, mint jogalapokon alapuló adatkezelések esetében Ön jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.
Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az Adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is.
Tiltakozás esetén az Adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

1. 
2. 
3. 
4. 
5. 
A személyes adatokhoz való hozzáférést, illetve a fent ismertetett érintetti jogok érvényesítésével kapcsolatos kérelmeket az alábbi módokon tudja érintett kezdeményezni:
· postai úton a Főtaxi Zrt.-nek címezve, 1087 Budapest, Kerepesi út 15. címre,
· e-mail útján a titkarsag.fotaxi@fotaxi.hu
· telefonon a +36 1 422 2104-es számon.
7. [bookmark: _2jxsxqh]INTÉZKEDÉSI HATÁRIDŐ
Az adatkezelő indokolatlan késedelem nélkül, de mindenféleképpen a kérelem beérkezésétől számított 1 hónapon belül tájékoztatja az Érintettet a fenti kérelmek nyomán hozott intézkedésekről.

Szükség esetén ez 2 hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított 1 hónapon belül tájékoztatja az Érintettet.
[bookmark: _z337ya]Ha az adatkezelő nem tesz intézkedéseket Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet az intézkedés elmaradásának okairól, valamint arról, hogy az Érintett panaszt nyújthat be a Nemzeti Adatvédelmi és Információszabadság Hatósághoz, valamint jogellenes adatkezelés esetén választása szerint a lakóhelye vagy tartózkodási helye szerint illetékes törvényszékhez fordulhat.

8. AZ ADATKEZELÉS BIZTONSÁGA
Az adatbiztonság a kezelésben álló személyes adatokat védi olyan kockázatokkal szemben, amelyek különösen a továbbított, tárolt vagy más módon kezelt személyes adatok véletlen vagy jogellenes megsemmisítéséből, elvesztéséből, megváltoztatásából, jogosulatlan nyilvánosságra hozatalából vagy az azokhoz való jogosulatlan hozzáférésből erednek.
Az adatkezelő és az adatfeldolgozó a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja, ideértve, többek között, adott esetben:

8.1.1. a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét;

8.1.2. fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani;

8.1.3. az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást.

8.1.4. A kezelt adatokat úgy kell tárolni, hogy azokhoz illetéktelenek ne férhessenek hozzá. Papír alapú adathordozók esetében a fizikai tárolás, irattárazás rendjének kialakításával, elektronikus formában kezelt adatok esetén központi jogosultságkezelő rendszer alkalmazásával.

8.1.5. Az adatok informatikai módszerrel történő tárolási módját úgy kell megválasztani, hogy azok törlése – az esetleg eltérő törlési határidőre is tekintettel – az adattörlési határidő lejártakor, illetve ha az egyéb okból szükséges, elvégezhető legyen. A törlésnek visszaállíthatatlannak kell lennie.

Az adatkezelő az alábbi konkrét adatbiztonsági intézkedéseket teszi:
8.1.5.1. A papír alapon kezelt személyes adatok biztonsága érdekében az adatkezelő az alábbi intézkedéseket alkalmazza (fizikai védelem):
8.1.5.1.1. A dokumentumokat biztonságos, jól zárható száraz helyiségben helyezni el.
8.1.5.1.2. Az adatkezelő épülete és helyiségei tűzvédelmi és vagyonvédelmi berendezéssel vannak ellátva.
8.1.5.1.3. A személyes adatokat csak az arra jogosult személyek ismerhetik meg, azokhoz harmadik személyek nem férhetnek hozzá.
8.1.5.1.4. Az adatkezelő adatkezelést végző munkatársa a munkavégzése során csak úgy hagyhatja el azt a helyiséget, ahol adatkezelés folyik, hogy a rá bízott adathordozókat elzárja, vagy az adott helyiséget bezárja.
8.1.5.1.5. Amennyiben a papíralapon kezelt személyes adatok digitalizálására kerül sor, akkor a digitálisan tárolt dokumentumokra irányadó szabályokat kell alkalmazni.

9. [bookmark: _3j2qqm3]AZ ÉRINTETT TÁJÉKOZTATÁSA AZ ADATVÉDELMI INCIDENSRŐL
Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az adatkezelő indokolatlan késedelem nélkül tájékoztatja az érintettet az adatvédelmi incidensről.

Az érintett részére adott tájékoztatásban világosan és közérthetően ismertetni kell az adatvédelmi incidens jellegét, és közölni kell az adatvédelmi tisztviselő vagy a további tájékoztatást nyújtó egyéb kapcsolattartó nevét és elérhetőségeit; ismertetni kell az adatvédelmi incidensből eredő, valószínűsíthető következményeket; ismertetni kell az adatkezelő által az adatvédelmi incidens orvoslására tett vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

Az érintettet nem kell tájékoztatni, ha a következő feltételek bármelyike teljesül:

· az adatkezelő megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint
például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;
· az adatkezelő az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett, magas kockázat a továbbiakban valószínűsíthetően nem valósul meg;
· a tájékoztatás aránytalan erőfeszítést tenne szükségessé. Ilyen esetekben az érintetteket nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az érintettek hasonlóan hatékony tájékoztatását.

Ha az adatkezelő még nem értesítette az érintettet az adatvédelmi incidensről, a felügyeleti hatóság, miután mérlegelte, hogy az adatvédelmi incidens valószínűsíthetően magas kockázattal jár-e, elrendelheti az érintett tájékoztatását.
9.1. [bookmark: _1y810tw]ADATVÉDELMI INCIDENS BEJELENTÉSE A HATÓSÁGNAK
Az adatvédelmi incidenst az adatkezelő indokolatlan késedelem nélkül, és ha lehetséges, legkésőbb 72 órával azután, hogy az adatvédelmi incidens a tudomására jutott, bejelenti az illetékes felügyeleti hatóságnak, kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve. Ha a bejelentés nem történik meg 72 órán belül, mellékelni kell hozzá a késedelem igazolására szolgáló indokokat is.
9.2. [bookmark: _4i7ojhp]PANASZTÉTELI LEHETŐSÉG
Az adatkezelő esetleges jogsértése ellen panasszal a Nemzeti Adatvédelmi és Információszabadság Hatóságnál lehet élni:

Nemzeti Adatvédelmi és Információszabadság Hatóság
1055 Budapest, Falk Miksa utca 9-11.
Levelezési cím: 1363 Budapest, Pf. 9.
Telefon: +36 -1-391-1400
Fax: +36-1-391-1410
E-mail: ugyfelszolgalat@naih.hu


[bookmark: _2xcytpi]
A jelen Tájékoztató készítése során figyelembe vett főbb jogszabályok:

- az Európai Parlament és a Tanács 2016/679. számú Rendelete (GDPR);
- az Információs és Önrendelkezési Jogról szóló 2011.évi CXII. törvény (Infotv.);
- az elektronikus kereskedelmi szolgáltatások valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (Ektv.);
[bookmark: _Hlk164691287]- a személyszállítási szolgáltatásokról szóló 2012. évi XLI. törvény
- a személygépkocsival díj ellenében végzett közúti személyszállításról szóló 176/2015. (VII. 7.) Korm. rendelet;
- a személytaxival végzett személyszállítási szolgáltatás és a személytaxi-szolgáltatást közvetítő és szervező szolgálat működtetésének feltételeiről, a taxiállomások létesítésének és igénybevételének rendjéről és a személytaxi-szolgáltatás hatósági áráról szóló 31/2013. (IV. 18.) Főv. Kgy. rendelet;
- a számvitelről szóló 2000. évi C. törvény (Számv.tv.)

A Főtaxi Zrt. fenntartja a jogot, hogy jelen Adatvédelmi Tájékoztatót bármikor egyoldalúan módosítsa.

1. számú melléklete: Adatfeldolgozók listája

Budapest, 2026.07.24.


Főtaxi Zrt. 

